Diari Oficial de la Generalitat Valenciana


Sumari del DOGV 3688, del 15-02-2000 (2000/1046)

ORDRE de 3 febrer de 2000, de la Conselleria de Cultura, Educació i Ciència, per la qual es convoquen les ajudes de les accions descentralitzades del Programa Sòcrates de la Unió Europea: «Lingua, Acció B». Formació contínua en el camp de l’ensenyament de les llengües estrangeres; «Comenius, Acció 3.2». Beques individuals de participació en activitats i cursos de formació contínua europea; i «Arió». Visites d’estudi per a responsables en matèria educativa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3688

Data del DOGV
:   15-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1046


Data del document
:   03-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * formació del professorat
    * ensenyament d'idiomes
    * mobilitat escolar
    * suport econòmic
    * personal docent

ORDRE de 3 febrer de 2000, de la Conselleria de Cultura, Educació i Ciència, per la qual es convoquen les ajudes de les accions descentralitzades del Programa Sòcrates de la Unió Europea: «Lingua, Acció B». Formació contínua en el camp de l'ensenyament de les llengües estrangeres; «Comenius, Acció 3.2». Beques individuals de participació en activitats i cursos de formació contínua europea; i «Arió». Visites d'estudi per a responsables en matèria educativa. [2000/F1046]
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació i té el seu fonament jurídic en els articles 126 i 127 del Tractat de la Unió Europea, segons els quals la Comunitat Europea «contribuirà al desenrotllament d'una educació de qualitat» i d'un espai europeu obert de cooperació en matèria d'ensenyament a través d'una sèrie d'accions, que es portaran a terme en estreta col·laboració entre els estats membres.
  
El Programa Sòcrates va ser aprovat per la Decisió 819/1995/CE, del Parlament Europeu i del Consell, de 14 de març de 1995 (Diario Oficial de las Comunidades Europeas de 20 d'abril). Vigent fins al final de 1999, és aplicable als 15 estats membres de la Unió Europea, i també a Islàndia, Liechtenstein i Noruega, en el marc de l'Acord sobre l'Espai Econòmic Europeu. També s'aplicarà a tots aquells països associats d'Europa Central i Oriental i Xipre que, en el moment de sol·licitar les ajudes, tinguen firmat el corresponent acord de cooperació.
  
A efectes de continuïtat del programa, s'ha acordat aplicar el programa Sòcrates II en dos etapes successives: a) Etapa I: en l'any 2000 les accions del programa es regiran per pautes similars a les aplicables anteriorment. b) Etapa II: la decisió relativa a Sòcrates II també contempla un nombre de modificacions més substancials respecte al programa anterior, que necessitaran un període de preparació més llarg, per tal d'informar a tots els participants potencials i d'establir les estructures administratives que calguen, tant en l'àmbit comunitari com als estats membres. Esta segona etapa d'aplicació de Sòcrates II entrarà en vigor l'any 2001.
  
La Comissió Europea efectua anualment, en el Diario Oficial de las Comunidades Europeas, l'anunci públic de les ajudes concedides en el marc del Programa Sòcrates. La Guia del Candidat, publicada també per la Comissió Europea, conté la informació sobre els procediments de sol·licituds, data límit de presentació de sol·licituds i els criteris que caldrà considerar al llarg del procés de selecció, distingint la mateixa comissió entre criteris d'elegibilitat i criteris i prioritats de selecció per a rebre l'ajuda.
  
En les accions descentralitzades, els estats membres podran aplicar criteris addicionals que s'adapten a les necessitats del país. En conseqüència, l'Ordre Ministerial de 30 de desembre de 1996 (BOE del 10.01.1997), en el marc fixat per la Comissió Europea per a cada una de les accions, establix les normes generals a què s'hauran d'ajustar les convocatòries específiques d'ajudes de les mencionades accions descentralitzades que hauran de publicar en els seus respectius diaris oficials les comunitats autònomes que tenen competències plenes en matèria educativa.
  
Per tot això, i conforme disposa l'article 35 de la Llei 5/1983, de 30 de desembre, del Govern Valencià,
  
ORDENE
  
Primer. Convocatòria
  
Convocar les ajudes de les accions descentralitzades del Programa Sòcrates de la Unió Europea: «Lingua, Acció B». Formació contínua en el camp de l'ensenyament de les llengües estrangeres; «Comenius, Acció 3.2». Beques individuals de participació en activitats i cursos de formació contínua europea; i «Arió». Visites d'estudi per a responsables en matèria educativa, i aprovar les bases per les quals es regirà esta convocatòria, que s'inclouen com a annexos d'esta ordre.
  
Segon. Finançament
  
El finançament es realitzarà segons els criteris establits en l'Ordre Ministerial de 30 de desembre de 1996.
  
Tercer. Comissió de Selecció
  
1. Per a portar a terme l'estudi de les sol·licituds d'ajudes de les diferents accions contemplades en esta ordre, es constituirà una comissió formada per:
  
President:
  
El director general d'Ordenació i Innovació Educativa i Política Lingüística o persona en qui delegue.
  
Vocals:
  
- Els subdirectors d'Educació de les tres direccions territorials de Cultura i Educació, o les persones designades a l'efecte pel director/a territorial corresponent.
  
- Un/a inspector/a d'Educació designat/ada pel director general d'Ordenació i Innovació Educativa i Política Lingüística.
  
- Un/a director/a o assessor/a de Cefire de cada una de les tres províncies, designats pel director general d'Ordenació i Innovació Educativa i Política Lingüística.
  
Secretari:
  
Un/a funcionari/ària del Servei de Programes d'Innovació Educativa i Suport Escolar de la Direcció General d'Ordenació i Innovació Educativa i Política Lingüística.
  
2. La Comissió de Selecció ajustarà la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
3. La dita Comissió tindrà facultats per a resoldre tots els dubtes relacionats amb el procés de selecció i podrà entrevistar els sol·licitants quan ho considere necessari.
  
4. La Comissió de Selecció podrà consultar tècnics especialitzats, a l'únic efecte de col·laborar en la valoració de les sol·licituds.
  
5. Estudiades les sol·licituds, la Comissió de Selecció elevarà proposta a la Direcció General d'Ordenació i Innovació Educativa i Política Lingüística per a la seua aprovació.
  
Quart. Permisos i llicències
  
Les persones beneficiàries de les ajudes a què es referix esta ordre, per a realitzar les activitats corresponents, hauran de comptar prèviament amb els permisos prevists en la legislació vigent.
  
Disposicions finals
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre la convocatòria, i se l'autoritza a adoptar les mesures que calga per al compliment i desenrotllament d'esta ordre i resoldre totes les incidències que es plantegen en la seua interpretació i execució.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Conforme establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament un recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 3 de febrer de 2000
  
EL conseller de Cultura, Educació i Ciència,
  
MANUEL TARANCÓN I FANDOS
  
Annex I
  
«LINGUA, Acció B». Formació contínua en el camp de l'ensenyament de les llengües estrangeres.
  
Primera. Objectiu i duració
  
Dins del capítol «Lingua» del Programa Sòcrates, destinat a millorar l'ensenyament i l'aprenentatge de les llengües en el conjunt dels països participants, l'Acció B preveu ajudes financeres per a cursos d'immersió o, excepcionalment, altres activitats de formació contínua en un país participant diferent. L'objectiu és millorar la competència dels professors que ensenyen llengües estrangeres o que impartixen ensenyaments utilitzant llengües estrangeres.
  
Les llengües que contempla el Programa Lingua B, als efectes de sol·licitud d'ajudes són: alemany, francés, danés, finés, grec modern, islandés, neerlandés, anglés, irlandés, italià, luxemburgués, noruec, portugués i suec, ensenyades com a llengües estrangeres.
  
L'activitat de formació per a la qual se sol·licita l'ajuda tindrà una duració mínima de dos setmanes i 40 hores lectives, i màxima de quatre setmanes.
  
Segona. Modalitat i quantia de les ajudes
  
Dins d'esta acció, s'oferixen ajudes de la Comissió Europea, a través de l'Agència Nacional Sòcrates, que seran de fins a un màxim de 1.500 euros per beneficiari/ària, per a contribuir a cobrir despeses de viatge, taxes d'inscripció i estatge, ocasionades per l'assistència a l'activitat de formació. La quantia de les ajudes serà fixada individualment, tenint en compte l'activitat de formació, la duració, i el lloc on es farà, fins un màxim de :
  
a) activitats de dos setmanes: 1.100 euros.
  
b) activitats de tres setmanes: 1.300 euros.
  
c) activitats de quatre setmanes: 1.500 euros.
  
Tercera. Requisits dels candidats i de les candidates
  
1. Podran sol·licitar estes ajudes les persones que realitzen la seua activitat en l'àmbit de competències de la Comunitat Valenciana i que es troben en alguna de les situacions següents:
  
1.1. Els/les mestres, els/les professors/es de secundària i de les escoles oficials d'idiomes, de centres docents públics o privats, segons la normativa vigent, i que, en formular la seua sol·licitud, complisquen una de les condicions següents:
  
a) Professorat de llengües estrangeres que haja impartit una llengua estrangera de les relacionades en la base primera d'este annex, com a mínim tres hores a la setmana durant almenys tres anys (en el cas del professorat d'Educació Secundària, sis hores setmanals).
  
b) Professorat de llengües estrangeres que estiga en situació d'excedència i demostre que s'incorporarà al seu lloc de treball en el curs 2000/2001 i que tinga les mateixes condicions anteriors.
  
c) Personal docent que forme part de programes de reciclatge en l'exercici d'una llengua estrangera, justificat com cal per l'administració educativa corresponent, sempre que tinga, com a mínim, tres anys d'experiència professional com a professor/a en un centre escolar reconegut de nivell no universitari.
  
d) Personal docent d'altres disciplines que impartisca o tinga la intenció d'impartir ensenyament utilitzant la llengua estrangera per a la qual sol·liciten l'activitat de formació, sempre que esta no siga la seua llengua materna i siga degudament justificat per l'administració educativa corresponent.
  
1.2. Els/les inspectors/es d'educació, assessors/es tècnics docents en l'àmbit de les llengües estrangeres i assessors/es de Cefire que tinguen relació amb l'ensenyament de llengües estrangeres.
  
1.3. El professorat universitari, sempre que participe directament en la formació del futur professorat d'idiomes o en la formació contínua del professorat de llengües estrangeres en exercici.
  
2. Les persones sol·licitants hauran de tindre, obligatòriament, les condicions següents:
  
a) No haver gaudit d'una ajuda de Lingua, Acció B del Programa Sòcrates en les tres últimes convocatòries (1997, 1998, 1999).
  
b) Per als/les mestres i professors/es mencionats en el punt 1.1.a) d'esta base tercera, estar impartint actualment la llengua per a la qual se sol·licita l'activitat de formació.
  
c) No gaudir durant l'any 2000 d'una ajuda econòmica individual per a la formació del professorat.
  
d) No gaudir durant l'any 2000 d'una llicència per estudis.
  
Quarta. Documentació que cal presentar
  
1. Les persones que tinguen les condicions exigides, formularan la sol·licitud segons el model A d'este annex I, i el model oficial de «Formulari de candidatura per a activitats de mobilitat individual, Lingua B. Formació contínua en el camp de l'ensenyament de llengües estrangeres» (original i còpia), que serà facilitat a l'efecte per la Conselleria de Cultura, Educació i Ciència, les direccions territorials de Cultura i Educació i els Cefire. També estarà disponible en Internet en la pàgina de la Direcció General d'Ordenació i Innovació Educativa i Política Lingüística, http://www.cult.gva.es/dgoiepl. S'adjuntarà, segons els casos, la documentació següent:
  
1.1. Per als/les mestres i professors/es destinats en centres docents públics:
  
a) Certificat de la instància competent, segons el model B d'este annex I.
  
b) Certificat expedit pel director/a del centre corresponent en què es faça constar l'idioma que ha impartit la persona sol·licitant durant els dos últims cursos (1997/98 i 1998/99), o en el seu defecte, dels dos cursos en què haja impartit l'idioma, i també de l'idioma que impartix durant el curs 1999/2000, en què s'especificarà els nivells, àrees o matèries i nombre d'hores setmanals. Cas que durant els cursos anteriors els centres de destinació foren diferents de l'actual, caldrà presentar els respectius certificats dels directors/es dels mencionats centres fent constar el que especifica este apartat.
  
1.2. Per als/les mestres i professors/es destinats en centres docents privats, certificat dels servicis prestats, expedit pel director/a de l'actual centre de treball i visat per la Inspecció d'Educació corresponent, en què es faça constar els nivells, àrees o matèries i el nombre d'hores setmanals. Cas que en anys anteriors la persona concursant haja prestat servicis en centres diferents de l'actual, haurà d'acompanyar-lo dels certificats respectius que acrediten el que s'ha expressat anteriorment.
  
1.3. Acreditació dels mèrits acadèmics i professionals relatius a l'idioma, que considere convenient al·legar, que seran justificats presentant els documents que s'especifiquen en el model C d'este annex I.
  
1.4. Relació numerada, datada i firmada, de la documentació presentada, seguint l'ordre que apareix en els barems establits en el model C d'este annex I .
  
2. No seran tinguts en compte ni, per tant, valorats, els mèrits al·legats i no justificats com cal, una vegada superat el termini previst en l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Quinta. Termini i forma de presentació de les sol·licituds
  
1. Termini de presentació de sol·licituds: les sol·licituds individuals i els documents a què es fa referència en la base quarta d'este annex I hauran de ser presentats fins el dia 1 de març de 2000.
  
2. Les sol·licituds es dirigiran a la Conselleria de Cultura, Educació i Ciència, Direcció General d'Ordenació i Innovació Educativa i Política Lingüística.
  
Les sol·licituds es presentaran en el Registre General de la Conselleria de Cultura, Educació i Ciència, avinguda de Campanar 32, 46510 València, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Cas que s'opte per presentar les sol·licituds en una oficina de correus es farà en un sobre obert perquè la sol·licitud siga segellada i datada pel funcionari de correus abans de ser certificada. Els participants que no presenten directament la sol·licitud en el Registre General de la Conselleria de Cultura, Educació i Ciència, hauran de comunicar per fax el lloc de presentació a la Direcció General d'Ordenació i Innovació Educativa i Política Lingüística (fax 96 386 61 74).
  
Sexta. Selecció de candidats i candidates
  
Totes les sol·licituds seran seleccionades atenent els següents criteris.
  
1. Criteris prioritaris:
  
a) No haver gaudit anteriorment una ajuda Lingua B.
  
b) Els mestres i les mestres que ensenyen un idioma estranger en Educació Infantil o Educació Primària durant el curs 1999-2000.
  
c) Les persones que desitgen participar en cursos d'immersió lingüística o altres activitats de formació contínua que estiga dirigida a l'ensenyament de persones desfavorides i que tinguen necessitat d'un suport especial per a l'aprenentatge de les llengües estrangeres o que tinga com a finalitat:
  
1. Contribuir a la diversificació de l'oferta de llengües estrangeres, o a l'ensenyament de les llengües menys usades i ensenyades del Programa Lingua. A estos efectes, es consideraran com a tals totes les llengües mencionades en la base primera d'este annex I, llevat de l'anglés i el francés.
  
2. Potenciar l'ús de noves tecnologies o l'educació a distància.
  
3. Fomentar l'ensenyament a través de mètodes innovadors, com l'aprenentatge primerenc de llengües o l'ensenyament per mitjà d'una llengua estrangera (educació bilingüe).
  
d) Les persones que estan participant durant el curs 1999/2000 en un Programa de Cooperació Europea (PCE) en el marc de l'Acció A del Programa Lingua.
  
e) Les persones que hagen participat anteriorment en un intercanvi en el marc de l'Acció E (anteriorment Acció IV) del Programa Lingua.
  
f) Els/les professors/es que formen part de programes de reciclatge d'una llengua estrangera, justificats com cal per l'administració educativa corresponent.
  
2. Criteris addicionals: els mèrits al·legats, que seran puntuats segons el barem que figura en el model C d'este annex I.
  
Sèptima. Resolució de la convocatòria
  
1. Elevada la proposta dels seleccionats i seleccionades per la Comissió de Selecció, la Direcció General d'Ordenació i Innovació Educativa i Política Lingüística aprovarà la relació provisional dels candidats i candidates seleccionats i la farà pública dins del mes següent a la finalització del termini de presentació de sol·licituds, en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels Cefire.
  
2. Publicada la relació provisional, s'obrirà un termini de 10 dies hàbils per a reclamar. Estudiades les reclamacions, la Comissió de Selecció elevarà proposta al director general d'Ordenació i Innovació Educativa i Política Lingüística, que resoldrà la convocatòria per delegació del conseller de Cultura, Educació i Ciència
  
3. La Direcció General d'Ordenació i Innovació Educativa i Política Lingüística publicarà en els taulers d'anuncis de la Conselleria de Cultura, Educació i Ciència, de les direccions territorials de Cultura i Educació i dels Cefire la relació definitiva de les sol·licituds baremades i la comunicarà a l'Agència Nacional Sòcrates als efectes de tramitació.
  
4. La selecció definitiva dels candidats i candidates serà publicada en el Diari Oficial de la Generalitat Valenciana.
  
Octava. Acceptacions i renúncies
  
En els 20 dies hàbils següents a la publicació en el Diari Oficial de la Generalitat Valenciana de la selecció definitiva, les persones seleccionades hauran de comunicar a la Direcció General d'Ordenació i Innovació Educativa i Política Lingüística la seua acceptació o renúncia, fent constar, en el seu cas, qualsevol canvi en les seues dades o en les de l'activitat sol·licitada.
  
Cas de no rebre cap notificació per part de la persona beneficiària en el termini indicat, s'entendrà que renuncia a l'ajuda.
  
Novena. Justificació i percepció de l'ajuda
  
1. L'Agència Nacional Sòcrates enviarà un contracte a les persones beneficiàries, que el tornaran firmat a la mateixa Agència Nacional Sòcrates.
  
2. El pagament de l'import de l'ajuda es farà als interessats per part de l'Agència Nacional Sòcrates.
  
3. Les persones beneficiàries de l'ajuda estaran obligades a:
  
a) Comunicar, en el seu cas, l'obtenció de subvencions o ajudes per a la mateixa finalitat de qualsevol administració o ens públics o privats nacionals o internacionals.
  
b) Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura, Educació i Ciència, l'Agència Nacional Sòcrates i les instàncies comunitàries competents.
  
c) Justificar la correcta inversió de l'ajuda rebuda, enviant la memòria econòmica (acompanyada dels justificants originals corresponents) a l'Agència Nacional Sòcrates, conforme als termes i terminis fixats en el contracte corresponent.
  
d) Enviar a la Direcció General d'Ordenació i Innovació Educativa i Política Lingüística dins dels 20 dies següents a la finalització de les activitats:
  
- Una memòria pedagògica.
  
- Còpia de la memòria econòmica
  
- Fotocòpia compulsada del certificat d'assistència al curs en què s'especifiquen les dates de realització i el nombre d'hores lectives.
  
4. La falta de justificació de l'ajuda percebuda comportarà el reintegrament de la quantitat no justificada i dels interessos de demora, sense perjudici de les responsabilitats administratives en què poguera incórrer la persona beneficiària conforme disposen la vigent Llei General Pressupostària i la normativa comunitària.
  
Deu. Retirada de documents